
Către,  
Comisia pentru administrație publică și amenajarea teritoriului
Comisia pentru învățământ, știință, tineret și sport

AVIZ
asupra proiectului de Lege pentru modificarea și completarea Legii nr.509/2006 privind acordarea de miere de albine ca supliment nutritiv pentru preșcolari și elevii din clasele I – IV din învățământul de stat și confesional

	În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice a fost sesizată spre avizare cu proiectul de Lege pentru modificarea și completarea Legii nr.509/2006 privind acordarea de miere de albine ca supliment nutritiv pentru preșcolari și elevii din clasele I – IV din învățământul de stat și confesional transmis cu adresa PLx 146 din 26.03.2018 şi înregistrat sub nr.4c-4/194/27.03.2018.
	Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
	Consiliul Legislativ, cu avizul nr.1020/27.11.2017, a avizat favorabil proiectul de  lege sus menţionat.
	Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia a dezbătut proiectul de Lege pentru modificarea și completarea Legii nr.509/2006 privind acordarea de miere de albine ca supliment nutritiv pentru preșcolari și elevii din clasele I – IV din învățământul de stat și confesional în şedinţa din 11 aprilie 2018. 
            În urma dezbaterilor, membrii Comisiei au hotărât, cu majoritate de voturi, avizarea favorabilă a proiectului de Lege pentru modificarea și completarea Legii nr.509/2006 privind acordarea de miere de albine ca supliment nutritiv pentru preșcolari și elevii din clasele I – IV din învățământul de stat și confesional, cu amendamentul admis  redat în anexa care face parte integrantă din prezentul aviz.
În raport cu obiectul şi conţinutul său, proiectul de lege face parte din categoria legilor ordinare.



           PREŞEDINTE, 			                         SECRETAR,

   Alexandru STĂNESCU		                        Dan CIOCAN



Consilier parlamentar, Alexandra Simionel




Anexa 

I. AMENDAMENT ADMISE – PLx 146/2018

	Nr. crt.
	Text iniţial
	Text propus de Comisie
(autorul amendamentului)
	Motivarea amendamentelor

	0
	1
	2
	3

	1. 
	4. La articolul 1, alineatul (3) se modifică și va avea următorul cuprins:
„(3) Mierea polifloră destinată consumului pentru preșcolari și elevii din învățământul primar de stat, privat și cfonfesional va fi ambalată în borcane de 250 ml, cu capc de culoare verde și va proveni exclusiv din stupinele autorizate în conformitate cu prevederile legale în vigoare și achiziționată din lanțul scurt de aprovizionare. Autoritatea Națională Sanitară Veterinară și pentru Siguranța Alimentelor verifică periodic calitatea mierii acordate în acest program.”
	La articolul 1, alineatul (3) se modifică și va avea următorul cuprins:
(3) Mierea polifloră destinată consumului pentru preșcolari și elevii din învățământul primar de stat, privat și cfonfesional va fi ambalată în borcane de 250 ml, cu capc de culoare verde și va proveni exclusiv din stupinele autorizate în conformitate cu prevederile legale în vigoare și achiziționată din lanțul scurt de aprovizionare.

Autor: Comisia pentru agricultură, silvicultură, industrie alimentară și servicii specifice

	





2

image1.jpeg
ROMANIA




image2.jpeg
ROMANIA

1918-2018 | SARBATORIM IMPREUNA




